Prirodne katastrofe

 Sve se više priča o tome hoće li naš planet opstati. Razna djela ljudi skraćuju mu postojanje, što nije dobro. Mnogo je prirodnih katastrofa i štetnih plinova koji se sve više pojavljuju umjesto da se smanjuju. Do kad možemo tako? Zar će doći do toga da više nema našeg planeta, a i nas?

 Prirodne katastrofe mogu biti poplave, potresi, suše, požari, odroni, klizanje tla i dr. Problem tih katastrofa je njihova iznenadnost, iako se zahvaljujući današnjoj tehnologiji može predvidjeti nastanak neke katastrofe. Međutim, koliko god ljudi imali razvijenu tehnologiju može doći do nezamislivih katastrofa i nereda od kojih jednostavno nema obrane. Na primjer: zemljotres u Nepalu 2015. godine, koji je bio najjači u posljednjih 80 godina na tom području, jačine 7,8 po Richterovoj skali. Poginulo je oko 8 000 ljudi, a ranjeno preko 19 000 ljudi. Tu su još razne katastrofe koje su uništile brojna naselja, gradove, kuće, trgovine i sl. No, najveća katastrofa koja uništava prirodu i naš planet je upravo djelovanje čovjeka. Priroda izumire, zrak se zagađuje, led se topi na polovima. Možemo nabrajati u nedogled, ali istina je: jednog dana uništit ćemo naš planet ako nastavimo ovim putem. Sve je više kiselih kiša. Sve je više zagađenih voda i prirode. Više ne razlikujemo četiri godišnja doba, već toplo i hladno vrijeme. Doći će i vrijeme kad ćemo se bojati izaći iz kuće jer će nam sunce oštetiti kožu. Jednostavno... gubimo svijet. To je sve zbog ljudi koji misle da će planet postojati zauvijek i koji mogu i koji rade što žele - uglavnom sve zbog novca. Do kad? Kada će biti dosta opsesije materijalnim zadovoljstvima? Samo želim da i moji nasljednici, djeca, unuci, praunuci dožive život na ovom svijetu. Želim osvijestiti ljude da učine što god mogu da spase naš divni planet. Reciklirajte. Tako mala stvar koja nam oduzme najviše 20 minuta dnevno, može puno pomoći.

 Želim da iz ovoga ljudi nešto nauče i shvate kako uništavaju planet, uništavaju i nas. Postoje i neki drugi načini da smanjimo proizvodnju štetnih plinova, kao na primjer uporaba prirodnih izvora energije i sl. Budite primjer drugima! Budite ljudi i pomozite dok nije prekasno. Prirodne katastrofe će uvijek postojati, uvijek će djelovati i praviti ogromne štete, ali mi smo tu da te štete bar malo ublažimo tako da pazimo što radimo, jer je upravo čovjek najgora opasnost.